Karringmelk/dikmelk/suurmelk | Dion se gedagtes
‘n Leser het navraag gedoen aangaande ‘n dikmelk of suurmelk plantjie. Ek hou self daarvan om karringmelk in die heerlikste brode en beskuit te gebruik. Hier volg my metode om ‘n karringmelk kultuur te begin:
* Jy gaan 1 koppie gefilterde vars rou melk benodig. Gehomogeniseerde melk gaan net nie vir jou dieselfde resultaat gee nie, want al die goeie bakterië in die melk word in die homogenisering doodgemaak. Maak dit toe in ‘n houertjie en laat dit staan teen kamertemperatuur tot dit versuur. Die proses behoort tussen 24 en 36 uur te neem, hangende af van hoe warm dit is. Langer as dit – gooi weg!
* Gooi nou ‘n kwart koppie van hierdie rou karringmelk in ‘n groter houer en voeg 1 koppie gewone vars volroom melk daarby, skud om dit goed te meng en laat weer vir 24 uur staan tot versuur.
* Herhaal tot jou eerste koppie kultuur opgebruik is – jy behoort nou te sit met ‘n houer van 5 koppiesvol karringmelk kultuur wat goed sal hou in die yskas. Om nou 1 liter karringmelk te maak, gooi jy ‘n halfkoppie kultuur in ‘n literbottel en maak dit vol met gewone vars melk, skud om goed te meng en laat staan teen kamertemperatuur tot versuur.
* As jy nie rou melk kan kry nie en die winkels is nader, kan jy natuurlik 500ml karringmelk gaan koop – maak seker dis gekultuurde karringmelk – en gebruik dit as jou begin-kultuur.
Tradisionele karringmelk was mos gewoonlik die melkerige vloeistof wat agtergebly het nadat jy room gekarring het tot dit botter word. Jy kan dit ook natuurlik gebruik, maar die karringmelk proe heel anders as gekultuurde karringmelk.
op Januarie 15, 2013 at 8:27 nm | Antwoord Gen Verwey
Ek is op soek na rennet ,maar kry net 20 l dromme. Weet u miskien waar kan ek klein hoeveelhede koop asb. Ek sal dit hoop op prys stel
op Januarie 22, 2013 at 4:04 nm | Antwoord Dion
Ek is self op soek na rennet en het laas ‘n kaasmaker net buitekant Pretoria raakgeloop waarby ek kleiner hoeveelhede rennet kon koop. Ek moet deur my pa daar werk en sal vir jou meer besonderhede uitvind.
op Januarie 28, 2013 at 7:54 nm | Antwoord Jaco Engelbrecht
Dion, is dikmelk en karringmelk dieselfde ding? Hoe verskil dit van die Zulu Amasi? Is lg dieselfde as suurmelk of is hulle almal maar net dieselfde ding?
op Mei 15, 2013 at 1:21 nm | Antwoord Dion
O dinges, nou vra jy ‘n ding… Sover ek weet is dikmelk maar net gewone suurmelk, en karringmelk is die dun melk wat oorgebly het nadat mens botter gekarring het, wat dan toegelaat word om suur te raak. Ek kan verkeerd wees. Ek dink amper amasi is net gewone suurmelk, en ek ken glad nie Ig nie. Is daar dalk een van die lesers wat hier kan uithelp?
op Februarie 8, 2013 at 2:56 nm | Antwoord theunisengelbrecht
Gaan kyk op http://www.finestkind.co.za By hulle kan jy alles bestel van rennet tot ensieme vir die maak van kaas, dikmelk en yoghurt.Terloops, het jy al gehoor van ‘n produk “kaffir”.Dit is ‘n natuurlike produk wat gebruik word om melk dik te maak wat net soos karringmelk smaak.Dit is blykbaar ook gesonder as yogurt.Dit is ‘n plantjie wat in melk groei en dit vat net 24 uur om die melk dik te maak.Die plantjie word dan elke dag uitgehaal en weer in vars melk gesit.Dit is net geskik vir mense wat elke dag ten minste ‘n liter karringmelk gebruik. Bogenoemde webtuiste verkoop ook “kaffir”
op Mei 15, 2013 at 12:46 nm | Antwoord Dion
Baie dankie vir die waardevolle inligting, Theunis. Ek gaan beslis jou raad volg. En ek gaan beslis nie al die skerp opmerkings en konnotasies wat in my kop rondgaan die lig laat sien oor die besondere produk nie! 😉
op September 25, 2015 at 3:51 nm | Antwoord Anton
Kan mens dikmelk met asyn maak en hoeveel asyn gebruik mens op ‘n liter
op September 25, 2015 at 4:10 nm | Antwoord Anton
Skuus Dion epos vir Anton Muller is amuller.sa@gmail.com
Dit gaan oor die dikmelk met asyn en melk navraag.
op Mei 13, 2016 at 8:29 vm | Antwoord Gerda
Dion, Ek maak my eie botter, dan bly die karringmelk oor, maar dit is baie dun ek wil net weet hoe kry jy daardie karringmelk duk, en suur. Het dit al buite gelos om suur te word, dan word dit sleg, en moet ek dit dan weggooi.
op Junie 8, 2016 at 10:50 nm | Antwoord Hendrien van Zyl
Is daar enige nadeel in die drink van suurmelk. Watter uitwerking het dit op die suur in die liggaam?
op Junie 8, 2016 at 11:10 nm | Antwoord Dion
Ek is nie heeltemaal seker nie, maar ek kan jou die volgende meedeel: die Irishman het so ruk gelede uitgehaak met al die yoghurt en kort na dit het sy met ‘n erg swam uitgeslaan op haar kopvel en ore. Haar ore was naderhand rou, afgedop en bloeiend, en ‘n dik wit kors het op haar kop gevorm. Sy het omtrent ‘n kwart van haar hare verloor. Dit het sedertdien reggekom, maar sy is heelwat meer versigtig met die yoghurt, en dit is nie baie ver weg van dikmelk of suurmelk nie. Mens moet maar seker net matigheid voor oog hou.
op Julie 12, 2016 at 4:17 nm | Antwoord Salmon
Hi Dion moet mens elke keer weer ‘n kultuur begin of is die eindproduk goed genoeg om net mee aan te gaan. Baie dankie dit werk goed